447.01 REGOLAMENTI DWAR L-GĦAQDIET TAL-PRODUTTURI FL-OQSMA TAL-ĦAXIX U FROTT L-AVVIŻ LEGALI 63 tal-2004, kif emendat bl-Avviż Legali 210 tal-2011. L-AVVIŻ LEGALI 63 tal-2004, kif emendat bl-Avviż Legali 210 tal-2011. 1. It-titolu ta’ dawn ir-regolamenti hu Regolamenti dwar l-Għaqdiet tal-Produtturi fl-Oqsma tal-Ħaxix u Frott. 2. Tifsir. Sostitwit: A.L.210 tal-2011. L.S.146.03 F’dawn ir-regolamenti, sakemm ir-rabta tal-kliem ma tkunx teħtieġ xort’oħra: "Aġenzija ta’ Pagamenti" għandu jkollha l-istess tifsira mogħtija lilha fir-Regolamenti dwar l-Aġenzija ta’ Pagamenti. 3. Għaqdiet tal-produtturi. Sostitwit: A.L.210 tal-2011. Għaqda tal-Produtturi hija entità legali kostitwita u magħrufa skond id-dispożizzjonijiet tal-Artikoli 122 sa 125 tar-Regolament (KE) 1234 tal-2007 u Titolu III tar-Regolament (KE) 1182 tal-2007. 4. Għarfien ta’ għaqdiet ta’ produtturi. Sostitwit: A.L.210 tal-2011. Id-Direttur għandu jagħraf għaqdiet ta’ produtturi skond id-dispożizzjonijiet tal-Artikolu 125(b) tar-Regolament (KE) 1234 tal-2007 u l-Artikolu 4 tar-Regolament (KE) 1182 tal-2007. 5. Statut. L-Istatut tal-gruppi li japplikaw għall-għarfien għandu jkun jipprovdi għal: (a) proċeduri biex jiġi stabbilit, mwettaq u mibdul l-imsemmistatut; (b) l-iskrutinju demokratiku mill-imseħbin tal-Għaqda tal-Produtturi u tad-deċiżjonijiet li tiegħu; (ċ) il-ħlasda parti ta’ l-imseħbin tal-kontribut finanzjarju ikkontemplat fl-Istatut biex jitwaqqaf u jiġi mantnut fond ta’ l-operat kif provdut fir-regolament 11(1)(a); (d) il-provvistada parti ta’ l-imseħbin tat-tagħrif rikjest mill-għaqda tal-produtturi għal skopijiet ta’ statistika, partikolarment dwar il-kejl ta’ l-art użata għat-tkabbir, l-ammonti u l-livelli ta’ produzzjoni u l-bejgħ dirett; (e) l-impożizzjoni ta’ penali lill-imseħbin li jonqsu f’dawk l-obligazzjonijiet tagħhom li jirriżultaw mill-Istatut jew minn regoli oħra li tagħmel l-għaqda tal-produtturi; (f) id-dħul ta’ mseħbin ġodda fl-għaqda, partikolarment dwar il-perjodu minimu tas-ħubija; (g) ir-regoli dwar iż-żamma tal-kontijiet u l-finanzjament neċessarji biex l-għaqda tkun tista’ tiffunzjona. 6. Ħ tiġiet għas-ħubija. Emendat: A.L.210 tal-2011. (1) Il-perjodu minimu ta’ ħubija għandu jkun ta’ mhux inqas minn sena: Iżda fejn ikun ġie ppreżentat programm ta’ l-operat skond id-disposizzjonijiet tar-regolament 9, ebda membru ma jista’ jonqos mill-obbligazzjonijiet tiegħu skond dak il-programm waqt il-perjodu ta’ l-implimentazzjoni tal-programm, ħlief bil-kunsens tal-għaqda tal-produtturi involuta. (2) Riżenja mis-ħubija għandha tiġi avżata lill-għaqda tal-produtturi jew il-grupp ta’ produtturi sa mhux iżjed tard mit-30 ta’ Settembru ta’ dik is-sena u għandha tkun effettiva mill-1 ta’ Jannar tas-sena ta’ wara. (3) Għaqdiet ta’ produtturi u gruppi ta’ produtturi għandhom javżaw lid-Direttur bil-miktub, sat-30 ta’ Settembru ta’ kull sena, bir-riżenja ta’ xi membru jew tas-ħubija ta’ xi membru ġdid matul l-aħħar 12-il xahar. L-għaqdiet ta’ produtturi u l-gruppi ta’ produtturi għandhom jipprovdu lid-Direttur kopja tal-Ftehim tas-S] ubija ffirmata u prova tal-pagament, flimkien mal-informazzjoni dwar id-dettalji tal-membru involut inkluż l-isem u l-indirizz, il-prodott imqiegħdha fis-suq u r-raba’ marbutin mal-għaqda tal-produtturi jew il-grupp tal-produtturi fuq il-formola ordnata li għandha tiġi provduta mid-Direttur. 7. Poteri tad-Direttur. Id-Direttur għandu: (a) jiddeċiedi dwar l-għarfien ta’ għaqda tal-produtturi fi żmien tliet xhur mid-data meta tiġi ppreżentata l-applikazzjoni li tkun tinkludi d-dokumentazzjoni kollha meħtieġa; u (b) jara li jsiru kontrolli f’intervalli regolari biex jiġi żgurat li l-għaqdiet tal-produtturi jkunu konformi mal-pattijiet u l-kondizzjonijiet għall-għarfien, jimponi l-penali applikabbli f’każ li ma jkunux, u jiddeċiedi, fejn ikun meħtieġ, li jirtira l-għarfien. 8. Gruppi ta’ produtturi. Emendat: A.L.210 tal-2011. (1) Gruppi ta’ produtturi ġodda jistgħu jitolbu li jingħataw għarfien preliminari skont l-Artikoli 38 sa 42 tar-Regolament (KE) 1580/2007. (2) Għal ħames snin wara li jingħata l-għarfien preliminari, id-Direttur jista’ jagħti lill-gruppi ta’ produtturi msemmijin fis-sub regolament (1) għajnuna finanzjarja biex jaġevola l-formazzjoni tagħhom u jiffaċilita l-amministrazzjoni tagħhom skont l-Artikolu 45 tar-Regolament (KE) 1580/2007. (3) L.S.146.03 Gruppi ta’ produtturi għandhom jippreżentaw programm għall-għarfien lid-Direttur li għandu japprova, jiċħad jew jitlob li ssir il-modifika tiegħu konformi ma’ dawn ir-regolamenti: Iżda meta grupp ta’ produtturi jkun jixtieq japplika għall-għajnuna mill-UE skont xi waħda mill-iskemi elenkati fir-Regolamenti dwar l-Aġenzija ta’ Pagamenti, il-grupp għandu jippreżenta l-programm għall-għarfien lill-Aġenzija ta’ Pagamenti, li għandha tapprova, tiċħad jew titlob li ssir modifika lil dak il-programm għall-għarfien, fir-rigward tal-eliġibbiltà għall-għajnuna, qabel ma jiġi preżentat li d-Direttur. (4) Gruppi ta’ produtturi jistgħu jippreżentaw talba sabiex jagħmlu emendi fil-programmi ta’ għarfien tagħhom waqt l-implimentazzjoni tagħhom. Notifika għall-emenda għandha tiġi preżentata bil-miktub mill-grupp ta’ produtturi lid-Direttur u lill-Aġenzija ta’ Pagamenti sal-15 ta’ Settembru ta’ dik is-sena u għandha tinkludi dokumentazzjoni li tiġġustifika l-emendi li qegħdin jiġu mitluba. 9. Preżentar ta’ programmi ta’ l-operat. Sostitwit: A.L.210 tal-2011. L.S.146.03 Għaqdiet ta’ produtturi għandhom jippreżentaw programmi tal-operat lid-Direttur li għandu japprova, jiċħad jew jitlob li ssir il-modifika tagħhom konformi ma’ dawn ir-regolamenti: Iżda meta għaqda ta’ produtturi tkun tixtieq tapplika għall-għajnuna mill-UE skont xi waħda mill-iskemi elenkati fir-Regolamenti dwar l-Aġenzija ta’ Pagamenti, il-grupp għandu jippreżenta l-programm tal-operat tiegħu lill-Aġenzija ta’ Pagamenti li għandha tapprova, tiċħad jew titlob li ssir il-modifika lil dak il-programm tal-operat, fir-rigward tal-eliġibbiltà għall-għajnuna, qabel ma jiġi preżentat li d-Direttur. 10. Kontenut tal-programmi ta’ l-operat. Emendat: A.L.210 tal-2011. Il-programmi ta’ l-operati tagħhom għandhom ikunu konformi mal-ħtiġiet tal-Artikoli 57 sa 68 tar-Regolament (KE) 1580/2007. 10A. Perjodu ta’ referenza. Miżjud: A.L.210 tal-2011. Il-perjodu ta’ referenza għall-kalkolu tal-valur tal-prodott ikkummerċjalizzat, għandu jkun ta’ 12-il xahar, u jista’ jkun magħżul mill-għaqda tal-produtturi skont xi wieħed mill-kriterji indikati fl-Artikolu 53(2) tar-Regolament (KE) 1580/2007. L-għaqda tal-produtturi għandha tiżgura li dak il-perjodu ta’ referenza jikkoinċidi mal-perjodu finanzjarju kif hemm taħt l-Artikolu 53(3) tar-Regolament (KE) Nru 1580/2007. Il-perjodu ta’ referenza magħżul ma jistax jiġi modifikat għat-tulħiħ tal-programm tal-operat ħlief f’ċirkostanzi eċċezzjonali. 11. (1) L-Għaqda tal-Produtturi għandha twaqqaf fond ta’ l-operat, li jinżamm permezz ta’:(a) kontribuzzjonijiet finanzjarji mill-imseħbin li jkunu bbażati fuq il-kwantitajiet ta’ frott jew ħxejjex li jkunu fil-fattin biegħu minnhom; (b) għajnuna finanzjarja allokata lill-Għaqda tal-Produtturi mill-Ministru skont l-Artikolu 103(d) tar-Regolament (KE) 1234/2007. (2) Għaqdiet tal-produtturi għandhom japplikaw għall-għajnuna finanzjara msemmija fis-sub regolament (1)(b) skond ir-Regolament (KE) 1580/2007 u għall-għajnuna taħt skemi oħra ta’ assistenza skond ir-Regolament (KE) 1092/2001 u r-Regolament (KE) 1535/2003. (3) Għaqdiet tal-produtturi u l-imseħbin tagħhom għandhom iżommu dokumentazzjoni aġġornata u għandhom, partikolarment, jispeċifikaw il-kejl ta’ raba’ fejn jitkabbar tadam, ħawħ, lanġas, ċitru u ħxejjex oħra abbażi tar-Regolament (KE) 73/2009. 12. Il-fondi ta’ l-operat għandhom ikunu konformi mad-disposizzjonijiet tal-Artikoli 54, 55 u 56 tar-Regolament (KE) 1580/2007. 13. Kondizzjonijiet għall-użu tal-fond tal-operat. Emendat: A.L.210 tal-2011. L-użu tal-fond ta’ l-operat biex jiffinanzja l-irtirar mis-suq skond id-disposizzjonijiet tat-Taqsima 2 tar-Regolament (KE) 1580/2007 ikun permissib li biss jekk programm ta’ l-operat ikun ġie approvat mid-Direttur. 14. Assoċjazzjoni ta’ għaqdiet ta’ produtturi rikonoxxuta mid-Direttur tista’ tieħu post il-membri tagħha għall-imaniġġar tal-fond ta’ l-operat tagħhom u biex tistabbilixxi, timplimenta u tippreżenta l-programm ta’ l-operat kif indikat fir-regolamenti 9 u 10. F’każijiet bħal dawk, l-assoċjazzjoni tirċievi l-għajnuna finanzjarja msemmija fir-regolament 11(1)(b). 15. Programmi ta’ l-operat u l-finanzjament tagħhom mill-produtturi u l-għaqdiet tal-produtturi fuq naħa waħda u mid-Direttur fuq in-naħa l-oħra għandhom iseħħu mill-anqas għal tliet snin u l-iktar għal ħames snin. 16. Implikazzjoni tal-preżentazzjoni ta’ programm ta’ l-operat. Il-preżentazzjoni ta’ programm ta’ l-operat lid-Direttur minn għaqda tal-produtturi jew assoċjazzjoni ta’ għaqdiet tal-produtturi tfisser li l-għaqda tal-produtturi jew l-assoċjazzjoni taċċetta li toqgħod għall-kontrolli nazzjonali, partikolarment fejn jidħol l-immaniġġar kif imiss ta’ riżorsi pubbliċi. 17. Karatteristiċi ta’ l-assoċjazzjonijiet bejn il-fergħat interessati. Sostitwit: A.L.210 tal-2011. Assoċjazzjoni bejn il-fergħat interessati għandha tkun entità legali kostitwita u magħrufa skond id-dispożizzjonijiet tal-Artikoli 123 sa 125 tar-Regolament (KE) 1234/2007 u t-Titolu IV tar-Regolament (KE) 1182/2007. 18. Id-Direttur jista’ jirrikonoxxi bħala assoċjazzjoni bejn il-fergħat interessati l-organizzazzjonijiet kollha stabbiliti f’Malta li jagħmlu applikazzjoni xierqa, b’dawn il-kondizzjonijiet: (a) iwettqu l-ħidma tagħhom f’Malta; (b) jirrapreżentaw sehem konsiderevoli tal-produzzjoni u, jew il-kummerċ u, jew l-ipproċessar tal-frott u l-ħaxix, jew il-prodotti proċessati mill-frott u l-ħaxix, f’Malta; (ċ) iwettqu numru ta’ miżuri fost dawk elenkati fir-regolament 17;(d) ma jkunux involuti fil-produzzjoni jew l-iproċessar jew il-kummerċ tal-frott u l-ħaxix jew prodotti pproċessati mill-frott u l-ħaxix; (e) iġib u prova adattali mill-anqas 75 % tal-imsieħba fl-għaqdiet tal-produtturi parteċipanti ikunu jaqblu mat-twaqqif ta’ l-assoċjazzjoni bejn il-fergħat interessati: Iżda ma tkunx hekk rikonoxxuta aktar minn assoċjazzjoni waħda għal kull prodott elenkat fl-Ewwel Skeda. 19. Id-direttur għandu jiddeċiedi jekk jingħatax għarfien lill-assoċjazzjonijiet bejn il-fergħat interessati skond l-artikolu 11(2) ta’ l-Att dwar l-Għaqdiet tal-Produtturi. 20. Rikonoxximent meqjus bħala awtorizzazzjoni. L-għarfien ta’ assoċjazzjoni bejn il-fergħat interessati tkun meqjusa bħala awtorizzazzjoni biex twettaq il-miżuri elenkati fir-regolament 17(4). 21. Estenzjoni ta’ l-applikabilità. (1) F’każijiet fejn assoċjazzjoni bejn il-fergħat interessati hija kkunsidrata li tirrappreżenta l-produzzjoni, il-kummerċ jew l-ipproċessar ta’ xi prodott speċifiku, id-Direttur jista’, fuq talba ta’ l-istess assoċjazzjoni, jordna li ftehim, deċizjoni jew prattika maqbula miftiehma fi ħdan l-assoċjazzjoni ikunu jorbtu, għal żmien limitat, lill-operaturi l-oħra f’Malta, kemm bħala individwi u kemm bħal a gruppi, li ma jkunux jappartjenu għall-assoċjazzjoni. (2) Assoċjazzjoni bejn il-fergħat interessati għandha tkun meqjusa rappreżentattiva skond it-tifsira li hemm fis-sub regolament (1) jekk din tkun tirrapreżenta mill-anqas żewġ terzi tal-produzzjoni u, jew il-kummerċ u, jew l-ipproċessar tal-prodott jew prodotti involuti. 22. Estenzjoni għal operaturi oħra. Ir-regolamenti li dwarhom tista’ tintalab estensjoni lil operaturi oħra: (a) għandhom ikunu jirrigwardaw lil xi wieħed mill-għanijiet li ġejjin: (i) produzzjoni u rraportar dwar is-suq; (ii) tfassil ta’ abbozzi ta’ kuntratti uniformi; (iii) regolamenti dwar il-bejgħ; (iv) regolamenti fuq il-ħarsien ta’ l-ambjent; (v) miżuri għall-promozzjoni u l-isfruttar tal-potenzjal tal-prodotti; (vi) miżuri li jippromwovu t-tkabbir organiku, kif ukoll denominazzjoni ta’ oriġini protetta, tikketti ta’ kwalità u indikazzjonijiet geografiċi protetti; (b) għandhom ikunu ilhom fis-seħħ għal mill-anqas sena waħda tas-suq u jistgħu jiġu estiżi għal mhux aktar minn tliet snin; (ċ) ma għandhomx jikkaġunaw ħsara lil operaturi oħrajn f’Malta. 23. Ħlas ta’ kontribuzzjonijiet finanzjarji. F’każijiet fejn regolamenti għal prodott jew prodotti jiġu estiżi u fejn l-assoċjazzjoni tkun twettaq xi waħda jew aktar mill-attivitajiet elenkati fir-regolament 22(1), u li jkunu fl-interess ekonomiku ġenerali ta’ dawk il-persuni li għandhom interess f’wieħed jew aktar mill-prodotti involuti, id-Direttur jista’ jiddeċiedi li individwi jew gruppi li ma jkunux membri ta’ l-assoċjazzjoni imma li jibbenifikaw minn dawk l-attivitajiet, għandhom iħallsu lill-assoċjazzjoni l-miżati, jew parti minnhom, li jitħallsu mill-membri tagħha b’mod li dawn il-kontribuzzjoinijiet ikununtiżi li jkopru l-ispejjeż involuti direttament bħala riżultat ta’ dawn l-attivitajiet. 24. Irkupru tal-għajnuna. Emendat: A.L.210 tal-2011. Għajnuna finanzjarja li titħallas mingħajr ġustifikazzjoni jew għajnuna li tintalab bi frodi jew b’mod irregolari għandha tiġi rkuprata jew inkella miżmuma, u għandhom jiġu applikati l-penali kkontemplati fl-Artikolu 125 tar-Regolament (KE) 1580/2007. 25. Pieni. Sostitwit: A.L.210 tal-2011. Għaqda ta’ produtturi jew assoċjazzjoni bejn il-fergħat interessati li ma tkunx konformi ma’, jew tikser xi waħda mid-dispożizzjonijiet ta’ dawn ir-regolamenti, jew tad-dispożizzjonijiet applikabbli tar-Regolamenti (KE) 1234 tal-2007 u 1182 tal-2007 tkun ħatja ta’ reat kontra l-Att uteħel multa amministrattiva, li tiġi imposta mid-Direttur, ta’ mhux inqas minn elfuħames mitteuro (€ 1500) iżda mhux aktar minnelfejn u tliet mija u disa’ u għoxrin eurouseba’ utletinċenteżmu (€ 2, 329.37) għall-kull reat, u għal multa addizjonali ta’ mija u ħamsin ewro (€ 150) għal kull ġurnata li ma tulha jibqa’ għaddej dak in-nuqqas ta’ konformità jew dik il-kontravenzjoni. (2) Id-Direttur jista’ jirtira l-għarfien ta’ għaqda tal-produtturi jew ta’ assoċjazzjoni bejn il-fergħat interessati skont id-dispożizzjonijiet tal-Artikoli 116 u 117 tar-Regolament (KE) 1580 tal-2007 u l-Artikolu 125(b) tar-Regolament 1234 tal-2007 u l-Artikoli 4 u 21 tar-Regolament (KE) 1182 tal-2007.